Singlen blev udgivet i Storbritannien den 29. november 1963, og var gruppens første julesingle. Der var forudbestillinger på over en million eksemplarer. Allerede så tidligt som den 5. november, dagen efter at singleudgivelsen var blevet annonceret og 24 dage før udgivelsen, var forubestillingerne på en halv million eksemplarer.{{sfn|Lewisohn|1993|p=93}} Den røg direkte ind på hitlisterne, hvor forgængeren [[She Loves You/I'll Get You]] havde førstepladsen for anden gang. Inden for en uge havde den overtaget førstepladsen og dens forgænger optog nu andenpladsen.{{sfn|Lewisohn|1993|p=125}} Det var første gang i Storbritannien, at en kunstner overtog sin egen førsteplads med en anden udgivelse. Den holdt førstepladsen i fem uger og blev på listerne for yderligere 15 uger og vendte tilbage for en uge den 16. maj 1964.<ref>{{cite web |url=https://www.beatlesbible.com/songs/i-want-to-hold-your-hand/ |title=I Want to Hold Your Hand – song fact, recording info and more! - side 1|access-date=19. marts 2022}}</ref>
Musik